**Ministru kabineta noteikumu projekta “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” (turpmāk – Noteikumu projekts) izstrādāts, lai izdotu no jauna uz Covid -19 infekcijas izplatības pārvaldības likuma 25. panta pirmajā daļas pilnvarojuma pamata izdodamo normatīvo aktu, atbilstoši precizētajā likuma normā noteiktajam tiesiskajam regulējumam, kā arī, lai papildinātu epidemioloģiskās drošības nodrošināšanas resursu sarakstā minēto SARS-CoV-2 antigēna noteikšanas testu skaitu. Izdodot no jauna uz Covid -19 infekcijas izplatības pārvaldības likuma 25. panta pirmajā daļas pilnvarojuma pamata izdodamo normatīvo aktu, faktiski tiks veikta Ministru kabineta 2020. gada 9. jūnija noteikumu Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” (turpmāk MK not. Nr. 380) satura aizstāšana.Noteikumu projekts stāsies spēkā nākamajā dienā pēc izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts lai:* izpildītu Ministru prezidenta 2021. gada 1. aprīļa uzdevumu Nr. 12/2021-JUR-52, ar kuru Aizsardzības ministrijai tika uzdots sagatavot un noteiktā kārtībā iesniegt Ministru kabinetā Covid-19 infekcijas izplatības pārvaldības likuma (2021. gada 25.marta likuma "Grozījumi Covid-19 infekcijas izplatības pārvaldības likumā" redakcijā) 25.panta pirmajā daļā minēto tiesību akta projektu, attiecīgi nodrošinot Ministru kabinetam dotā uzdevuma izpildi;
* papildinātu epidemioloģiskās drošības nodrošināšanas resursu sarakstā minēto SARS-CoV-2 antigēna noteikšanas testu skaitu ar papildus 261 290 (divi simti sešdesmit viens tūkstotis un divi simti deviņdesmit) vienībām vienreizējai Labklājības ministrijas vajadzībai sociālās aprūpes centru klientu un darbinieku testēšanai 103 000 vienību apmērā, kā arī citu tautsaimniecības nozaru vajadzībām 158 290 vienību apmērā.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 infekcijas izplatības pārvaldības likums (turpmāk – Likums) un Ministru kabineta 2020. gada 9. jūnija noteikumi Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” (turpmāk MK not. Nr. 380), kas cita starpā tika izdoti uz Likuma 25. panta pirmajā daļā iekļautā deleģējuma Ministru kabinetam pamata, tika izstrādāti tiesiskās stabilitātes un sabiedrības drošības nolūkā, lai pēc ārkārtējās situācijas beigām 2020. gada 9. jūnijā noregulētu privātpersonu tiesību un institūciju kompetences un darbības jautājumus. Minēto normatīvo aktu izdošanas brīdī, pamatojoties uz tā brīža faktisko tirgus situāciju, likumdevējs akceptēja izņēmumu no Publisko iepirkumu likumā noteiktās kārtības un paredzēja, ka Valsts aizsardzības militāro objektu un iepirkumu centrs veic individuālo aizsardzības līdzekļu un medicīnisko ierīču centralizētu iegādi, nepiemērojot Publisko iepirkumu likumu. Vēlāk šis izņēmums tika attiecināts arī uz iegādāto individuālo aizsardzības līdzekļu un medicīnisko ierīču laboratorisko testēšanas pakalpojumu centralizētu iegādi.Ar Likuma 2021. gada 25. marta grozījumiem, kas spēkā stājās 2021. gada 1. aprīlī, Likuma 25. panta pirmajā daļā tika svītrota atsauce uz Publisko iepirkuma likuma piemērošanas izņēmumu, paredzot, ka Valsts aizsardzības loģistikas un iepirkumu centram individuālo aizsardzības līdzekļu un medicīnisko ierīču, kā arī minēto preču laboratorisko testēšanas pakalpojumu centralizētas iegādes jāveic vispārējā kārtībā, kas noteikta Publisko iepirkumu likumā. Atbilstoši tiesību teorijā un juridiskās tehnikas nozarē nostiprinātām atziņām pie apstākļiem, ja grozījumi nepieciešami likuma vienībā, kura satur pilnvarojumu izdot normatīvos aktus, izsakot jaunā redakcijā pilnvarojuma normu, būs nepieciešams izdot no jauna arī uz šī pilnvarojuma pamata izdodamo normatīvo aktu. Kā to nosaka Oficiālo publikāciju un tiesiskās informācijas likuma 9. panta piektā daļa – ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.Ņemot vērā minēto, kā arī Ministru prezidenta 2021. gada 1. aprīļa uzdevumu Nr. 12/2021-JUR-52, tika izstrādāts Noteikumu projekts, lai ne tikai formāli pārizdotu noteikumus pēc Likuma grozījuma 25. panta pirmajā daļā spēkā stāšanās, svītrojot tiesību normas, kas paredzēja izņēmuma iegāžu veikšanas kārtību, bet arī tamdēļ, lai papildinātu veicamos pasākumus Covid-19 izplatības mazināšanai sociālās aprūpes centru klientu un darbinieku vidū, ņemot vērā epidemiologu ieteikumus, papildinot epidemioloģiskās drošības nodrošināšanas resursu sarakstā minēto SARS-CoV-2 antigēna noteikšanas testu skaitu.Personas, kuras dzīvo ilgstošas sociālās aprūpes institūcijās (tai skaitā valsts un pašvaldību sociālās aprūpes centros) ir viena no lielākajām infekcijas Covid-19 riska grupām, kuru esošā veselības stāvokļa un slimību dēļ ir jāveic īpaši pasākumi, lai mazinātu Covid-19 inficēšanās riskus.Jau vairākus mēnešus valstī ir ieilgusi epidemioloģiskās situācijas pasliktināšanās tendence un ar Covid-19 infekciju saslimušo skaits ir noturīgi augsts, neraugoties uz valdības noteiktajiem ierobežojumiem un uzsāktajiem sabiedrības vakcinācijas procesiem.Ņemot vērā pēdējā laika aktualitāti pēc SARS-CoV-2 antigēna noteikšanas testiem, kā arī to, ka personas, kuras dzīvo ilgstošas sociālās aprūpes institūcijās (tai skaitā valsts un pašvaldību sociālās aprūpes centros), ir viena no lielākajām infekcijas Covid-19 riska grupām, kuru esošā veselības stāvokļa un slimību dēļ ir jāturpina uzsāktie pasākumi, lai mazinātu Covid-19 inficēšanās riskus, Noteikumu projektā iekļauts testu apjoms, kas nepieciešams Labklājības ministrijas resoram Covid-19 izplatības mazināšanai sociālās aprūpes centru klientu un darbinieku vidū - 103 000 vienības.Valsts aizsardzības loģistikas un iepirkuma centrs organizēs šo testu iegādi atbilstoši Ministru kabineta 2021. gada 12. janvāra sēdē noteiktajam (prot. Nr.4 1.§), attiecīgi iegādājoties 103 000 SARS-CoV-2 antigēna noteikšanas testus, savukārt Valsts ugunsdzēsības un glābšanas dienests nodrošinās to nogādāšanu ilgstošas sociālās aprūpes un rehabilitācijas institūcijām caur pašvaldību Civilās aizsardzības komisijām.Tāpat Noteikumu projektā iekļauts Veselības ministrijas apkopotais tautsaimniecības nozarēs nepieciešamo testu apjoms desmit nedēļām – 158 290 testu vienības, kas aprēķināts, ņemot vērā resoru iknedēļas aplēstās nepieciešamības, proti, Veselības ministrijas resoram – 1643 vienības, Labklājības ministrijas resoram – 206 vienības, Zemkopības ministrijas resoram – 11 153 vienības, Satiksmes ministrijas resoram – 521 vienības, Tieslietu ministrijas resoram – 1 050 vienības, Aizsardzības ministrijas resoram – 300 vienības, Ārlietu ministrijas resoram – 19 vienības, Vides aizsardzības un reģionālās attīstības ministrijas resoram – 937 vienības, kopā vienas nedēļas apjoms: 15 829 vienības. Ar Ministru kabineta 2021. gada 24. februāra rīkojumu Nr. 114 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" Valsts aizsardzības loģistikas un iepirkuma centra medicīnisko ierīču iegādēm ir plānoti 2 256 749 *euro*, kas provizoriski nosedz šo SARS-CoV-2 antigēna noteikšanas testu iegāžu apjomu.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības loģistikas un iepirkumu centrs, Finanšu ministrija, Labklājības ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Covid – 19 infekcijas izplatību šobrīd nav iespējams prognozēt, tādēļ nav iespējams prognozēt Noteikumu projekta ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Aizsardzības ministrija, Valsts aizsardzības loģistikas un iepirkumu centrs |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav  |
| 2. | Sabiedrības līdzdalība projekta izstrādē | Ņemot vērā to, ka Noteikumu projekts tiek virzīts steidzamības kārtībā, sabiedrības iesaiste Noteikumu projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts un pašvaldību institūcijas |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts aizsardzības loģistikas un iepirkumu centra esošo funkciju ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

I.Gulbe, 68202800

Ieva.Gulbe@valic.gov.lv